Държавен вестник, бр. 31, 2006 г., стр. 33

Б Р О Й  31
Д Ъ Р Ж А В Е Н   В Е С Т Н И К
С Т Р .  33
b.
За уран, обогатен до 1 процент и повече с изотопа уран-235, теглото на елемента в грамове, умножено по квадрата
на неговото обогатяване, изразено като тегловна десетична дроб;
c.
За уран, обогатен до 1 процент с изотопа уран-235, теглото на елемента в грамове, умножено по 0,0001.
„Електронен модул“ (кат. 2, 3, 4, 5) означава няколко електронни компоненти (напр. „елементи на схема“, „дискретни
компоненти“, интегрални схеми и др.), свързани заедно за изпълнение на специфична(-и) функция(-и), заменяеми като
цяло и обикновено поддаващи се на разглобяване.
ВАЖНО 1.
„Елемент на схема“: единична активна или пасивна функционална част от електронна схема, като
например диод, транзистор, резистор, съпротивление и др.
ВАЖНО 2.
„Дискретен компонент“: отделно обособен „елемент на схема“ със свои собствени външни връзки.
„Електронно управляема фазирана антенна решетка“ (кат. 5, 6) означава антена, която образува лъч чрез  комутиране
на фазите на управляващите сигнали на отделните елементи на решетката, т.е. посоката на лъча  се формира от
комплексните коефициенти на възбуждане на излъчващите елементи и посоката на този лъч може да бъде променяна
както азимут, така и по ъгъл на място или и по двете чрез използване на електрически сигнал както в режим на
предаване, така и в режим приемане.
„Манипулатори“ (кат. 2, СО17) означа устройства за захващане, „активни обработващи възли“ и всички други
обработващи устройства, които са прикрепени върху базовата пластина на края на манипулаторната ръка „робот“.
ВАЖНО.
„Активен обработващ възел“ означава устройство за прилагане на движеща сила, енергиен процес или
сензориране (възприемане) на обработвания детайл.
Енергетични материали (СО 4, СО 8) означава вещества или смеси, които участват в химична реакция, при която се
отделя енергията, необходима за целите на тяхното приложение. „Взривни вещества“, „пиротехнически състави“ и
„ракетни горива“ са подкласове на енергетичните материали.
„Еквивалентна плътност“ (кат. 6) означава количеството единични оптични елементи върху единица площ от  оптичната
повърхност.
„Експертни системи“ (кат. 4, 7) означава системи, даващи резултати чрез прилагане на правила по отношение на данни,
които се съхраняват независимо от „програмата“ и са в състояние да изпълняват което и да било от следните:
a.
Автоматично модифициране на „първичния  код“, въведен от потребителя;
b.
Осигуряване на знания в квазиестествен език, свързани с даден клас проблеми; или
c.
Придобиване на знания, необходими за тяхното развитие (символно обучение).
„ПЦУД / FADEC“ (кат. 7, 9) е еквивалентно на „пълно цифрово управление на двигателя“.
„Взривни вещества“ (СО 8) означава твърди, течни или газообразни вещества или смеси от вещества, които трябва да
детонират при приложението им като иницииращи заряди, преходни заряди или основни заряди в бойни глави, при
разрушаващо действие или други приложения.
„Специални преносители“ (СО 7) означава преносители (т.е. плазмид или вирус), които се използват да въвеждат
генетичен материал в приемни клетки.
„Устойчивост на откази“ (кат. 4) е способността на компютърна система след какъвто и да било отказ на нейните
„хардуерни“ или „софтуерни“ компоненти да продължи да работи без намеса на човек при дадено ниво на услуги,
което означава: продължаване на операцията, цялостност на данните и възстановяване на услугите в рамките на
зададено време.
„Влакнести или нишковидни материали“ (кат. 0, 1, 2, 8) включват:
a.
Непрекъснати „моновлакна“;
b.
Непрекъснати „нишки“ и „снопове влакна“;
c.
„Ленти“, тъкани, произволни мрежи и оплетки;
d.
Накъсани влакна, щапелни влакна и кохерентни влакнести покрития;
e.
Уискъри (нишкообразни кристали с висока якост), монокристални или поликристални, от всякакви дължини
f.
Ароматична полиамидна пулпа.
„Тънкослойна интегрална схема“ (кат. 3) означава подредба на „елементи на схема“ и металните им вътрешни връзки,
образувани след нанасяне на тънък или дебел слой (филм) върху изолиращa „подложка“.
ВАЖНО.
„Елемент на схема“ е единична активна или пасивна функционална част на електронната схема, като
диод, транзистор, съпротивление, кондензатор и т.н.
„Електроннооптични преобразователи първо поколение“ (СО 15) означава електростачно фокусирани преобразователи,
в които на входа и изхода има пластини от оптични влакна или пластини със стъклена повърхност, мултиалкални
фотокатоди (S-20 или S-25), но не и усилватели с микроканални пластини.
„Фиксиран“ (5) означава, че алгоритъмът за кодиране или компресиране не може да приема задавани отвън параметри
(напр. крипто променливи  или ключ) и не може да бъде модифициран от потребителя.
„Система от оптични сензори за управление на полет“ (кат. 7) е мрежа от разпределени оптични сензори, използващи
„лазерни“ лъчи, за осигуряване на данни за управление на полета в реално време, които се обработват на борда на
летателния апарат.
„Оптимизация на траекторията на полета“ (кат. 7) е процедура, която свежда до минимум отклоненията от четири-
измерна (място и време) желана траектория, основаваща се на подобряване на действието или ефективността при
бойна задача.
„Фокална плоска решетка“ (кат. 6) означава линеен или равнинен двумерен равнинен слой или комбинация от равнинни
слоеве от отделни детекторни елементи със или без електронни показания, който работи във фокалната равнина.